**Οδηγίες για τις Εργασίες Προόδου στο μάθημα**

**«Η Ορθόδοξη Θεολογία κατά τον 20ό και 21ο αιώνα»**

Αγαπητοί φοιτητές και φοιτήτριες,

1. Η Εργασία ανάλογα με την αξιολόγησή της από τον διδάσκοντα καθηγητή μπορεί να αφορά τη διαμόρφωση μέχρι και του **100% της τελικής βαθμολογίας του μαθήματος**, ωστόσο χρειάζεται να την παρουσιάσετε κατά την προφορική εξέταση του μαθήματος στις κύριες γραμμές της.

2. Η επιλογή του θέματος της Εργασίας σας χρειάζεται να γίνει **σε συνεννόηση μαζί μου**, ύστερα από σύντομη συζήτηση και δήλωση του θέματος στο γραφείο μου. Μπορείτε να με βρείτε την Τρίτη από τις 12.00 έως τις 12.20 και την Πέμπτη από τις 13.00 έως τις 14.30. Το γραφείο μου είναι το 140 και βρίσκεται στον 1ο όροφο της σχολής προς δυσμάς.

3. Η έκταση της Εργασίας χρειάζεται να είναι μεταξύ **10-12 σελίδες** το πολύ. Να έχει Κύριο Τίτλο με τα στοιχεία σας (το όνομα και τον τίτλο του μαθήματος), μια σύντομη Εισαγωγή, το Κυρίως Θέμα αναπτυγμένο σε επιμέρους ενότητες με ιδιαίτερο τίτλο η κάθε μία (1,2,3 κ.λπ.) και να καταλήγει σε σύντομο Συμπέρασμα. Θα ακολουθεί στο τέλος η Βιβλιογραφία, την οποία χρησιμοποιήσατε. Στην Εργασία αυτή καλείστε να αξιοποιήσετε όσα μάθατε στο μάθημα για τη σύνταξη επιστημονικής εργασίας και μεθοδολογίας.

4. Κατά την εκπόνησή της απαιτείται **η χρήση επιστημονικής θεολογικής βιβλιογραφίας**, την οποία οφείλεται να αναζητήσετε μόνοι σας. Κάθε Εργασία χρειάζεται να λάβει υπόψη της και να χρησιμοποιήσει τουλάχιστον 3-4 μελέτες από τη συναφή επιστημονική θεολογική βιβλιογραφία.

5. Η παράδοση της Εργασίας σε έντυπη και ηλεκτρονική μορφή πρέπει να γίνει απευθείας στον διδάσκοντα **μία εβδομάδα πριν την ημερομηνία των Εξετάσεων**.

6. Οι Εργασίες είναι **ατομικές** και όχι ομαδικές.

7. **Οι Εργασίες - Πρόοδοι δεν είναι υποχρεωτικές**, αλλά γίνονται για τη δική σας διευκόλυνση για την ουσιαστικότερη μελέτη και για τη σφαιρικότερη αξιολόγησή σας στις εξετάσεις του μαθήματος.

8. **Θέματα Εργασιών**. Μπορείτε να επιλέξετε ένα (1) μόνο θέμα από τα παρακάτω προτεινόμενα:

1. Η Ορθόδοξη Θεολογία κατά την Τουρκοκρατία. Πρόσωπα, ρεύματα και ιδέες
2. Οι Ομολογίες Πίστεως των Ορθοδόξων κατά τον 17ο αιώνα
3. Το κίνημα της Φιλοκαλίας και οι επιδράσεις του στην Ελλάδα και στη Ρωσία
4. Η Πατερική και Λειτουργική Κίνηση στη Δύση
5. Οι Ρώσοι Θεολόγοι της Διασποράς: Πρόσωπα, ρεύματα και ιδέες
6. Η σημασία και η συμβολή του π. Γεωργίου Φλωρόφσκυ
7. Η νεοελληνική θεολογική γενιά του 1930
8. Οι θεολογικές αδελφότητες και οι «χριστιανικές οργανώσεις». Πρόσωπα, ιδέες και τάσεις
9. Η ανανέωση της θεολογίας στην Ελλάδα κατά τις δεκαετίες 1950-1980
10. Η αναγέννηση του μοναχισμού και η στροφή προς τα πατερικά κείμενα
11. Το έργο και η μαρτυρία του Νίκου Νησιώτη
12. Το έργο-τομή του π. Ιωάννη Ρωμανίδη
13. Η θεολογική σύνθεση του Ιωάννη Ζηζιούλα, Μητροπολίτη Περγάμου
14. Η συμβολή του Σάββα Αγουρίδη
15. Η συμβολή του Νίκου Ματσούκα
16. Η προσωποκεντρική οντολογία του Χρήστου Γιανναρά
17. Το αίτημα της «νεοπατερικής σύνθεσης»
18. Θεολογικές εκδόσεις και περιοδικά, εκδόσεις-μεταφράσεις πατερικών έργων
19. Η Θεολογία στην Ελλάδα σήμερα
20. Προβλήματα και προοπτικές της Ορθόδοξης Θεολογίας στον 21ο αιώνα

Σταύρος Γιαγκάζογλου